# Caroline, No

### A Wikipédiából, a szabad lexikonból.

| Zeneportál

The Beach Boys Caroline, No
kislemez
'Pet Sounds'
Megjelent | 1966. március 7.
Formátum | kislemez
Felvételek | Western Recorders, Hollywood, 1966. január 31., március 22.
Stílus | Barokk pop
Hossz | 2:52
Kiadó | Capitol Records
Szerző | Brian Wilson/Tony Asher
Producer | Brian Wilson
Helyezések

- #32 (US)

The Beach Boys-kislemez-kronológia
Barbara Ann/Girl Don't Tell Me (1965) | Caroline, No/Summer Means New Love (1966) | Sloop John B/You're So Good to Me (1966)

A Caroline, No a Pet Sounds album utolsó dala, Brian Wilson és Tony Asher szerzeménye, amely először Brian Wilson szólókislemezeként jelent meg 1966 márciusában.

## [szerkesztés] Cím és téma

A dalszöveg megírását Tony Asher egyik régi barátnője inspirálta, aki New York-ba költözött, és amikor Asher néhány hónappal később meglátogatta őt, megdöbbenve tapasztalta, hogy a lány levágatta a haját. "Mintha nem is ugyanaz a lány lett volna. Sokkal világiasabbá vált egy év alatt... Mindegy, az ő neve volt Carol. És amikor először elénekeltem a szöveget Brian-nek, azt énekeltem, Carol, I know. Brian viszont úgy értette, Caroline, No, ami egy sokkal jobb cím, mint amit eredetileg kitaláltam." A cím, a szöveg és a dallam kombinációja szívbemarkoló bánatot sugároz: a "Where did your long hair go?" nyitósor azt sugallja, hogy a dal énekesét elszomorítja barátnőjének új frizurája és személyiségének változása.

## [szerkesztés] Felvételek és a Wrecking Crew

A "Caroline, No" felvételeire 1966. január 31-én került sor a hollywoodi Western Recorders stúdióban. Miként a Pet Sounds többi dalának felvételein, Wilson ez alkalommal is Los Angeles legkeresettebb stúdiózenészeivel rögzítette a dalt, akik Wilson hősének és vetélytársának, Phil Spectornak ülésein is zenéltek, és akiket a szakmában összefoglaló néven The Wrecking Crew néven emlegettek. Noha a Wrecking Crew főként fiatal zenészekből állt, mindannyian jazzen iskolázott, professzionális muzsikusok voltak, akik a Beach Boys és Spector felvételei mellett több tucatnyi egyéb dél-kaliforniai zenekar lemezein is közreműködtek, a Byrds-től a Mothers of Invention-ön át a a Love-ig.

A "Caroline, No" Brian és a Wrecking Crew együttműködésének egyik csúcsteljesítménye: a hagyományos pophangszerelést csembaló és fuvolák kísérik, a dal bevezetőjében csörgődob és egy üres ásványvizes üveg hangja hallható. A "Caroline, No" a korszak több Wilson-szerzeményéhez hasonlóan erős jazz-befolyásról árulkodik.

Miután Wilson felénekelte megduplázott szólóvokálját, apja, Murry javaslatára az egész dalt felgyorsította egy fél hanggal. Noha ekkor már két éve nem volt a Beach Boys menedzsere, Murry továbbra is gyakran kényszerítette bele fiát ehhez hasonló döntésekbe. Brian ugyanakkor azt állítja, hogy neki is jobban tetszett a felgyorsított változat. Egyes spekulációk szerint a dalt azért gyorsították fel, hogy Wilson hangja fiatalosabbnak hangozzék. (Az eredeti sebességű változat megtalálható az 1997-es The Pet Sounds Sessions box set-en.)

Brian később kijelentette: "A "Caroline, No" a kedvenc dalom a lemezről, a legszebb ballada, amit valaha énekeltem. A dallam és az akkordok is Glenn Millerre emlékeztetnek. Az elúszás olyan, mintha egy 1944-es lemezen szerepelne." A dal végén hallható vonatzajt Wilson a Capitol archívumában találta, s ehhez keverte hozzá kutyái, Banana és Louie ugatását.

Noha a kislemez csak a Billboard-lista 32. helyéig jutott, a "Caroline, No" szerepel a Rolling Stone Minden idők legjobb dalai listáján, a 211. helyen.

## [szerkesztés] Részletek

- Szerzők: Brian Wilson/Tony Asher
- Album: Pet Sounds
- Hossz: 2:52
- Producer: Brian Wilson
- Instrumentális és vokálfelvételek: 1966. január 31., Western Recorders, Hollywood, Kalifornia. Hangmérnök: Chuck Britz.
- Kutyaugatás: 1966. március 22., Western Recorders, Hollywood, Kalifornia. Hangmérnök: Chuck Britz.
- Kislemez: 1966. március 7., Capitol 5610, Brian Wilson szólókislemezeként. 1966. március 26-án került fel a Billboard kislemezlistájára, 7 hetet töltött a listán, legmagasabb helyezése a 32. volt, amelyet április 30-án ért el.

### [szerkesztés] Zenészek

- Brian Wilson: szólóvokál
- Hal Blaine: dob
- Frank Capp: vibrafon
- Carol Kaye: basszusgitár
- Glen Campbell: gitár
- Barney Kessel: gitár
- Lyle Ritz: ukelele
- Al de Lory: csembaló
- Steve Douglas: tenorszaxofon
- Bill Green: fuvola
- Jim Horn: fuvola
- Plas Johnson: fuvola
- Jay Migliori: fuvola

## [szerkesztés] Külső hivatkozások

- A Beach Boys tagjai beszélnek a "Caroline, No"-ról (részlet a 2006-os Pet Sounds Podcast Series-ből)
- "Caroline, No" - Greg Panfile elemzése

| Minden idők 500 legjobb dala - Rolling Stone magazin
Előző dal: ? & the Mysterians 96 Tears 210. | Caroline, No 211. | Következő dal: Prince 1999 212.

A Pet Sounds dalai Wouldn’t It Be Nice | You Still Believe in Me | That’s Not Me | Don’t Talk (Put Your Head on My Shoulder) | I’m Waiting for the Day | Let’s Go Away For Awhile | Sloop John B | God Only Knows | I Know There’s an Answer | Here Today | I Just Wasn’t Made for These Times | Pet Sounds | Caroline, No

A lap eredeti címe "http://hu.wikipedia.org../../../c/a/r/Caroline%2C_No_261b.html"

Kategória: Beach Boys-dalok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- 日本語